Република Србија

ОПШТИНА МАЛО ЦРНИЋЕ

**ОПШТИНСКА УПРАВА МАЛО ЦРНИЋЕ**

**Комисија за јавне набавке**

Број: 404-266/2018-5

15.11.2018. године

МАЛО ЦРНИЋЕ

**ПРЕДМЕТ:** Одговор у вези дописа заинтересованог лица којим указује на неправилност везану за конкурсну документацију бр. ЈН 25/2018, обликована по партијама.

 **Заинтересовано лице доставило је допис следеће садржине:**

 ''Сагласно члану 63. Закона о јавним набавкама (''Сл. гласник РС'', бр. 124/2012, 14/15 и 68/15), указујемо Наручиоцу на уочене неправилности у спровођењу преговарачког поступка јавне набавке без објављивања јавног позива бр. ЈН 25/2018, обликованог по партијама.

Обзиром да сте у Одлуци о обустави поступка бр. 404-212/2018-5 од

07.11.2018. године за ЈН бр.19/2018 за коју је спроведен отворени поступак, навели да се понуда јединог понуђача који је учествовао у поступку ПЗП Пожаревац ДОО Пожаревац, одбија као неприхватљива, требало је да покренете преговарачки поступак по чл.35. ст.1. тачка 1.ЗЈН, Преговарачки поступак са објављивањем позива за подношење понуда. По овом члану Закона о јавним набавкама сте имали могућност да позовете само понуђача који је учествовао у првобитном отвореном поступку да допуни своју понуду и тако је учини прихватљивом. У том случају нисте дужни да објавите позив за подношење понуда на Порталу јавних набавки. Осим тога, за примену чл.35 ст.1 тачка 1. требало је упутити позив за подношење понуда, а не Обавештење о покретању преговарачког поступка и да дате рок од 25 дана за достављање понуда, могућност за постављање питања и сл.

Примедбе из претходно послатог дописа којим указујемо на неправилности везане за измену техничке документације и спровођење поступка по партијама остају и даље.''

 **Одговор:**

1. Наручилац је по истом предмету јавне набавке ''Радови на

реконструкцији улица у насељу Кула и Смољинац општина Мало Црниће, спровео отворени поступак у коме је добио једну понуду која није имала недостатака (достављени су сви тражени докази о испуњености обавезних и додатних услова). Донета је одлука о обустави поступка бр. 404-212/2018-5 од 07.11.2018. године којом је обустављен поступак из разлога што нису испуњени услови за доделу уговора, обзиром да је понуђена цена овог понуђача прелази износ процењене вредности набавке.

Преговарачки поступак без објављивања позива за подношење понуда је поступак у коме наручилац непосредно преговара са једним или више понуђача о елементима уговора о јавној набавци.

Наручилац се определио за спровођење преговарачког поступка без објављивања позива како би се преговарало о елементу укупно понуђене цене, на начин како је наведено у конкурсној документацији. Циљ овог поступка је да се постигне коначна цена која ће омогућити реализацију јавне набавке.

Применом преговарачког поступка са објављивањем позива за подношење понуда по члану 35. став 1. тачка 1. ЗЈН, на који се позивате у свом допису и указујете Наручиоцу да је исти поступак требало покренути, Наручилац не би постигао економичност и ефикасност јавне набавке, а из разлога што у овом поступку понуђена цена не може бити већа од понуђене цене у отвореном поступку.

Поступак преговарачког поступка без објављивања позива за подношење понуда покренут је применом члана 36. став 1. тачка 1) ЗЈН и применом Упутства за преговарачки поступак који је донет од стране Управе за јавне набавке.

 2. Наручилац је лицима која су одређена Одлуком о покретању поступка, доставио електронским путем Обавештење о покретању преговарачког поступка без објављивања позива за подношење понуда које садржи све елементе Позива за подношење понуда и Конкурсну документацију. Обавештење је објављено на Порталу за јавне набавке. Наручилац сматра да је благовремено и адекватно обавестио потенцијалне понуђаче о јавној набавци која се спроводи. Врста Огласа о јавној набавци одређена је чланом 55. ЗЈН. Садржина огласа о јавној набавци одређена је у Прилогу 3. У Прилогу 3. под тачком Б. наведено је ''Позив за подношење понуде (отворени, рестриктивни, квалификациони и преговарачки поступак са објављивањем позива за подношење понуда)'' и садржина овог Позива. Из наведеног следи да се ''Позив за подношење понуда'' не примењује на преговарачки поступак без објављивања позива за подношење понуда. У члану 36. став 7. прописано је да је наручилац дужан да након доношења одлуке о покретању преговарачког поступка, истовремено са слањем позива за подношење понуда, објави Обавештење о покретању поступка и конкурсну документацију. Сматрамо да је Наручилац позив послао електронским путем, достављањем пропратног акта, Обавештења и Конкурсне документације. Достава истог је потврђена од стране оба правна лица. Обавештење и конкурсна документација су објављени на Порталу за јавне набавке.

 3. Рок за подношење понуда у преговарачком поступку без објављивања позива за подношење понуда није одређен Законом. У овом поступку рок се рачуна од дана слања позива за подношење понуда потенцијалним понуђачима који мора бити примеран времену потребном за припрему прихватљиве понуде. У овом поступку није одређен минимални рок, већ њега одређује Наручилац. Наручилац је одредио рок од 8 дана имајући у виду да је исти довољан за припрему прихватљиве понуде.

 4. На претходно послате примедбе заинтересованог лица одговор је послат на адресу заинтересованог лица и објављен на Порталу за јавне набавке.

**КОМИСИЈА ЗА ЈАВНЕ НАБАВКЕ**

**ЈН бр. 25/2018 – ''Набавка радова за реконструкцију улица у насељу Кула и Смољинац, општина Мало Црниће''**